
Δαπάνες μετακίνησης Βουλευτών, υπαλλήλων 
και λοιπών προσώπων στο πλαίσιο αποστολής 
του Κοινοβουλίου, εντός και εκτός Επικράτειας. 


Ο ΠΡΟΕΔΡΟΣΤΗΣ ΒΟΥΛΗΣ ΤΩΝ ΕΛΛΗΝΩΝ 


Έχοντας υπόψη: 

1. Τις διατάξεις: 

α) των άρθρων 63 παρ. 1 και 2,65 παρ. 1 και 103 παρ. 6 
του Συντάγματος, 

β) των άρθρων 11 παρ. 1,4 και 8,32Α παρ. 7,49,49 Γ 
και 167 παρ. 3 του Κανονισμού της Βουλής (Μέρος Α'- 
Κοινοβουλευτικό, ΦΕΚ Α' 106/24.06.1987), όπως ισχύει, 

γ) των άρθρων 1,3,13,17,18, 95 παρ. 5, 96, 97,101, 
125 παρ. 2 περ. β), γ) και δ), 129,136,139,143,144,145 
και 164 ΣΤ του Κανονισμού της Βουλής (Μέρος Β'- Προ¬ 
σωπικό, ΦΕΚ Α' 51 /10.4.1997), όπως ισχύει, 

δ) των άρθρων 3 και 9 του Ζ' Ψηφίσματος της Ε' Ανα¬ 
θεωρητικής Βουλής, «Περί καταργήσεως των εις τους 
Βουλευτάς αναγνωριζομένων ατελειών και ρυθμίσεως 
θεμάτων αναφερομένων εις τα Μέλη του Υπουργικού 
Συμβουλίου και τους Βουλευτάς» (ΦΕΚΑ'23/18.02.1975), 
όπως ισχύει, σε συνδυασμό με την παρ. 2 του άρθρου 
111 του Συντάγματος, 

ε) του άρθρου 2 παρ. Δ υποπαράγραφος Δ.9, «Δαπά¬ 
νες μετακινούμενων εντός και εκτός Επικράτειας», του 
ν. 4336/2015 (ΦΕΚ Α' 94/14.8.2015), 

ζ) της υπουργικής απόφασης 2/73/ΔΕΠ/4.1.2016, 
«Δικαιολογητικά αναγνώρισης και εκκαθάρισης δαπα¬ 
νών μετακινουμένων εντός και εκτός της Επικράτειας», 
(ΦΕΚ Β'20/14.1.2016). 

2. Την ανάγκη εξοικονόμησης δαπανών και ανταπό¬ 
κρισης της Βουλής των Ελλήνων στις υποχρεώσεις της 
κοινοβουλευτικής διπλωματίας και στις εν γένει υπο¬ 
χρεώσεις της. 

3. Τις εγγεγραμμένες πιστώσεις του Προϋπολογισμού 
της Βουλής οικονομικού έτους 2017, αποφασίζουμε: 

Άρθρο 1 

1. Για κάθε μετακίνηση, εντός και εκτός της Επικρά¬ 
τειας, στο πλαίσιο κοινοβουλευτικής αποστολής ή για 
υπηρεσιακούς λόγους, εκδίδεται σχετική απόφαση του 


Προέδρου της Βουλής ή εξουσιοδοτημένου οργάνου, 
στην οποία προσδιορίζονται τα ονοματεπώνυμα και η 
ιδιότητα των μετακινουμένων, οι ημερομηνίες αναχώ¬ 
ρησης, έναρξης και λήξης εργασιών και επιστροφής, ο 
αριθμός των ημερών και των διανυκτερεύσεων, η πλή¬ 
ρης και σαφής αιτιολογία της μετακίνησης, ο τόπος και το 
μέσο αυτής, η χιλιομετρική απόσταση (εάν η μετάβαση 
γίνεται οδικώς και εκτός ορίων Αττικής), τα ποσά της 
εκτιμώμενης δαπάνης, της ημερήσιας αποζημίωσης, της 
διανυκτέρευσης, των εξόδων μετακίνησης, κάθε είδους 
δαπανών αναγκαίων για την πραγματοποίηση του σκο¬ 
πού της μετακίνησης, καθώς και οι κωδικοί εξόδου του 
Προϋπολογισμού της Βουλής που δεσμεύονται. 

2. Οι αποφάσεις μετακίνησης εκδίδονται πριν από την 
ημερομηνία αναχώρησης των μετακινουμένων. Σε εξαι¬ 
ρετικές περιπτώσεις επείγουσας μετακίνησης εκδίδεται 
υπηρεσιακό σημείωμα που εγκρίνεται από τον Πρόεδρο 
της Βουλής ή το εξουσιοδοτημένο όργανο της. Στις πε¬ 
ριπτώσεις αυτές, η απόφαση μετακίνησης εκδίδεται το 
αργότερο μέσα σε δέκα (10) ημέρες από την ημερομηνία 
επιστροφής των μετακινουμένων. 

3. Οι διατάξεις της παρούσας δεν εφαρμόζονται, σε 
καμία περίπτωση, στις μετακινήσεις των Βουλευτών από 
και προς την εκλογική τους περιφέρεια ή στις μετακινή¬ 
σεις που γίνονται στο πλαίσιο κομματικών εκδηλώσεων. 

Άρθρο 2 

Έξοδα κίνησης 

Ι.Τα έξοδα κίνησης βουλευτών, υπαλλήλων της Βου¬ 
λής και λοιπών προσώπων που συμμετέχουν σε αποστο¬ 
λές της Βουλής, εντός και εκτός Επικράτειας, αφορούν, 
σε κάθε περίπτωση, μετακίνηση σε οικονομική θέση και 
αναγνωρίζονται απολογιστικά, σύμφωνα με τα προσκο- 
μιζόμενα παραστατικά. Οι κρατήσεις των εισιτηρίων 
πραγματοποιούνται από τη Γενική Διεύθυνση Διεθνών 
και Δημοσίων Σχέσεων, μετά από: (α) ταυτόχρονη συλλο¬ 
γή τριών (3) τουλάχιστον προσφορών που υποβάλλονται 
από ταξιδιωτικά γραφεία ή αεροπορικές εταιρείες στην 
ως άνω Υπηρεσία της Βουλής και (β) επιλογή της οικο¬ 
νομικότερης προσφοράς. 

2. Βουλευτής, ο οποίος επιθυμεί την έκδοση εισιτηρί¬ 
ου που αφορά μετακίνηση του, εντός ή εκτός της Επι¬ 
κράτειας, ενημερώνεται από την ως άνω Υπηρεσία της 
Βουλής για το ύψος της οικονομικότερης προσφοράς 
εισιτηρίου. Βουλευτής που επιλέγει άλλο ταξιδιωτικό 

γραφείο ή εταιρεία για την μετακίνηση του, καλύπτει 
την τυχόν υπερβάλλουσα διαφορά σε σχέση προς την 
οικονομικότερη προσφορά. 

3. Στις καλυπτόμενες δαπάνες μετακίνησης περιλαμ¬ 
βάνεται και η δαπάνη μετακίνησης από το αεροδρόμιο 
του τόπου μετάβασης προς το ξενοδοχείο διαμονής και 
αντίστροφα, με χρήση επιβατηγού αυτοκινήτου δημόσι¬ 
ας χρήσης. Καλύπτεται η μίσθωση ιδιωτικής χρήσης επι¬ 
βατηγού αυτοκινήτου, εφόσον το κόστος της μίσθωσης 
αυτής είναι μικρότερο από το αντίστοιχο της χρήσης επι¬ 
βατηγού αυτοκινήτου ή άλλου μέσου δημόσιας χρήσης. 
Στην περίπτωση αυτή, καλύπτονται το κόστος μίσθωσης, 
οι δαπάνες διοδίων και η χιλιομετρική απόσταση. Καλύ¬ 
πτονται επίσης οι δαπάνες κίνησης των μετακινούμενων, 
πλην των βουλευτών, από τον τόπο διαμονής ή εργασίας 
προς το αεροδρόμιο του εσωτερικού και αντίστροφα, με 
χρήση επιβατηγού αυτοκινήτου δημόσιας χρήσης, εφό¬ 
σον δεν είναι εφικτή η χρήση μέσων μαζικής μεταφοράς. 

4. Η οδική μετακίνηση στο πλαίσιο κοινοβουλευτικής 
αποστολής ή για υπηρεσιακούς λόγους πραγματοποι¬ 
είται: (α) είτε με μέσα μαζικής μεταφοράς, (β) είτε με 
υπηρεσιακό όχημα, (γ) είτε με βουλευτικό όχημα, εάν ο 
μετακινούμενος είναι βουλευτής. Στην περίπτωση (γ) κα¬ 
ταβάλλονται, με την προσκόμιση των σχετικών νόμι¬ 
μων παραστατικών στην αρμόδια υπηρεσία, οι δαπάνες: 
(ί) καυσίμων, λαμβανομένης υπόψη της χιλιομετρικής 
απόστασης και σύμφωνα με τις κείμενες διατάξεις, 
(μ) διοδίων, εάν η μετακίνηση γίνεται μέσω του εθνικού 
οδικού δικτύου, καθώς και (ϊϋ) ναύλων αυτοκινήτου σε 
περίπτωση μετακίνησης με θαλάσσιο μέσο μεταφοράς. 
Δεν καλύπτεται η οδική μετακίνηση με μεταφορικό μέσο 
ιδιωτικής χρήσης του μετακινούμενου. 

Άρθρο 3 

Έξοδα διανυκτέρευσης 

1. Για τα έξοδα διανυκτέρευσης βουλευτών, υπαλλή¬ 
λων της Βουλής και λοιπών προσώπων λόγω μετακινή¬ 
σεων στο πλαίσιο κοινοβουλευτικής αποστολής ή για 
υπηρεσιακούς λόγους, εντός και εκτός της Επικράτειας, 
εφαρμόζονται οι διατάξεις των άρθρων 10 και 19 της 
υποπαραγράφου Δ9 της παραγράφου Δ του άρθρου 2 
του ν. 4336/2015 (ΦΕΚ Α' 94/14-8-2015), όπως ισχύει. Οι 
βουλευτές εντάσσονται στην κατηγορία I του άρθρου 
5 της υποπαραγράφου Δ9 της παραγράφου Δ του άρ¬ 
θρου 2 του ν. 4336/2015 (ΦΕΚ Α' 94/14-8-2015), ενώ οι 
υπάλληλοι της Βουλής και τα λοιπά πρόσωπα, ανάλο¬ 
γα με το βαθμό ή την ιδιότητα τους, εντάσσονται στις 
αντίστοιχες κατηγορίες των διατάξεων αυτών. Για την 
επιλογή της βέλτιστης οικονομικά λύσης, ως προς το 
ξενοδοχείο και τον καθορισμό των εξόδων διανυκτέρευ- 
σης, λαμβάνονται υπόψιν το κόστος διαμονής στον τόπο 
διανυκτέρευσης, η διαθεσιμότητα των ξενοδοχείων, η 
χρονική περίοδος κατά την οποία πραγματοποιείται η 
μετακίνηση, καθώς και οι προτάσεις των Διεθνών Οργα¬ 
νισμών ή των ελληνικών Προξενικών Αρχών του τόπου 
μετάβασης. 

2. Τα οριζόμενα στο πρώτο εδάφιο της προηγούμε¬ 
νης παραγράφου όρια εξόδων ανά διανυκτέρευση δεν 
έχουν εφαρμογή στις ακόλουθες περιπτώσεις: (α) όταν η 


διοργανώτρια αρχή κοινοβουλευτικής συνέλευσης ή δι¬ 
άσκεψης ή συνάντησης στο εξωτερικό ή η ελληνική προ¬ 
ξενική αρχή προτείνουν, συγκεκριμένα ξενοδοχεία για τη 
διανυκτέρευση της κοινοβουλευτικής αντιπροσωπείας, 
(β) όταν συνάπτονται συμβόλαια με ξενοδοχεία του εξω¬ 
τερικού, (γ) σε εξαιρετικές περιπτώσεις, όταν δεν υπάρχει 
διαθεσιμότητα δωματίων σε κατάλληλα για την κοινο¬ 
βουλευτική αποστολή ξενοδοχεία, για λόγους ασφαλείας 
ή για άλλους λόγους, με τιμή ανά διανυκτέρευση εντός 
των προβλεπόμενων ορίων των εξόδων διανυκτέρευ- 
σης. Στις περιπτώσεις (α), (β) και (γ) αναγνωρίζεται και 
καλύπτεται η υπερβάλλουσα της οριζόμενης στην προ¬ 
ηγούμενη παράγραφο δαπάνη διανυκτέρευσης. Στην 
περίπτωση (α), εφόσον προτείνονται περισσότεροι του 
ενός τόποι διαμονής, επιλέγεται η οικονομικότερη προ- 
τεινόμενη τιμή διανυκτέρευσης και ελλείψει διαθεσιμό¬ 
τητας η αμέσως επόμενη αυτής. Οι προϋποθέσεις της 
περίπτωσης (γ) βεβαιώνονται γραπτώς από την αρμόδια 
Διεύθυνση της Γενικής Διεύθυνσης Διεθνών και Δημο¬ 
σίων Σχέσεων, από την οποία επιλέγεται το κατάλληλο 
για την κοινοβουλευτική αποστολή ξενοδοχείο με τη 
χαμηλότερη υπερβάλλουσα διαφορά σε σχέση με τα ορι¬ 
ζόμενα όρια εξόδων της προηγούμενης παραγράφου. 

3. Σε περίπτωση που βουλευτής ή υπάλληλος ή άλλο 
πρόσωπο που μετέχει σε αποστολή της Βουλής επιλέγει 
διαμονή με τιμή διανυκτέρευσης η οποία υπερβαίνει 
τα όρια της παραγράφου 1 του παρόντος άρθρου, η 
υπερβάλλουσα αυτή διαφορά δεν αναγνωρίζεται και 
δεν καλύπτεται. Οι υπάλληλοι και τα λοιπά πρόσωπα που 
μετέχουν σε αποστολές της Βουλής, διαμένουν στο ίδιο 
ξενοδοχείο με τους βουλευτές που συνοδεύουν. Στην 
περίπτωση αυτή αναγνωρίζεται και καλύπτεται για τους 
υπαλλήλους και τα λοιπά πρόσωπα δαπάνη διανυκτέ- 
ρευσης αντίστοιχη με του βουλευτή. 

Άρθρο 4 

Ημερήσια αποζημίωση 

1. Η ημερήσια αποζημίωση για τις μετακινήσεις εκτός 
Επικράτειας του Προέδρου της Βουλής, των Αντιπροέ¬ 
δρων της Βουλής και των βουλευτών, καθορίζεται σύμ¬ 
φωνα με τις διατάξεις της παραγράφου 1 του άρθρου 22 
της υποπαραγράφου Δ9 της παραγράφου Δ του άρθρου 
2 του ν. 4336/2015 (Α' 94). Καταβάλλεται για τις ημέρες 
εργασιών, για την ημέρα μετάβασης, καθώς και την ημέ¬ 
ρα επιστροφής, μόνον όταν αυτή συμπίπτει με την ημέρα 
λήξης των εργασιών. 

2. Η ημερήσια αποζημίωση για τις μετακινήσεις των 
υπαλλήλων της Βουλής, εντός και εκτός Επικράτειας, κα¬ 
θορίζεται σύμφωνα με τις διατάξεις της παραγράφου 

1 των άρθρων 11 και 17 της υποπαραγράφου Δ9 της 
παραγράφου Δ του άρθρου 2 του ν. 4336/2015 (Α' 94). 
Καταβάλλεται για την ημέρα μετάβασης, για τις ημέρες 
εργασιών και για την ημέρα επιστροφής, μόνον όταν 
αυτή συμπίπτει με την ημέρα λήξης των εργασιών. Η 
ημερήσια αποζημίωση για μετακινήσεις, εντός ή εκτός 
Επικράτειας, καταβάλλεται κατά το ήμισυ στις εξής πε¬ 
ριπτώσεις: (α) στην περίπτωση (Γ) του άρθρου 11 της 
υποπαραγράφου Δ.9 της παραγράφου Δ του άρθρου 

2 του ν. 4336/2015 (ΦΕΚ Α' 94/14.8.2015), (β) στην 




Τεύχος Β' 816/14.03.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


7043 


περίπτωση (Δ) του άρθρου 11 της υποπαραγράφου 
Δ.9 της παραγράφου Δ του άρθρου 2 του ν. 4336/2015 
(ΦΕΚ Α' 94/14.8.2015), (γ) σε λοιπά πρόσωπα που μετέ¬ 
χουν στην αποστολή. 

3. Σε περίπτωση καταβολής μέρους της ημερήσιας 
αποζημίωσης από άλλο φορέα, καταβάλλεται ποσό μέ¬ 
χρι τη συμπλήρωση του ποσού της αποζημίωσης που 
προβλέπεται από τις παραγράφους 1 και 2 του παρόντος 
άρθρου. 

Άρθρο 5 

Διαδικαστικά Ζητήματα 

1. Στην απόφαση μετακίνησης, που εκδίδεται με ευ¬ 
θύνη της Γενικής Διεύθυνσης Διεθνών και Δημοσίων 
Σχέσεων, ορίζεται υπάλληλος, μόνιμος ή με σχέση ερ¬ 
γασίας ιδιωτικού δικαίου, της υπηρεσίας που επιμελείται 
την αποστολή, ο οποίος διαχειρίζεται τους φακέλους 
των μετακινουμένων κάθε αποστολής ονομαστικά. Εάν 
στην αποστολή μετέχει υπάλληλος της Βουλής, ορίζεται 
κατά προτίμηση ο υπάλληλος αυτός για τις διαδικαστικές 
ενέργειες. Κάθε φάκελος συνοδεύεται από αναλυτική 
κατάσταση δαπανών σε δύο αντίγραφα και από τα απα¬ 
ραίτητα δικαιολογητικά, κατά τα οριζόμενα στην Υπουρ¬ 
γική Απόφαση 2/73/ΔΕΠ/4.1.2016 (ΦΕΚ Β720/14.1.2016), 
όπως ισχύει. 

Οι μετακινούμενοι εντός πέντε (5) εργάσιμων ημερών 
από την επιστροφή τους, προσκομίζουν στον οριζόμενο 
αρμόδιο για την αποστολή υπάλληλο, όλα τα σχετικά 
δικαιολογητικά, συμπεριλαμβανομένων των αποκομ¬ 
μάτων των καρτών επιβίβασης ή αποδείξεων εισιτηρίων 
(μετάβασης και επιστροφής), και το πρωτότυπο τιμολό¬ 
γιο του ξενοδοχείου διαμονής. Ο φάκελος της μετακίνη¬ 
σης, μαζί με την κατάσταση δαπανών ανά μετακινούμενο 
και τα αντίστοιχα δικαιολογητικά έγγραφα, διαβιβάζο¬ 
νται στο Τμήμα Πληρωμών και Πάγιας Προκαταβολής 
της Διεύθυνσης Οικονομικών Υπηρεσιών της Βουλής. 

Μετά τη διαβίβαση του πλήρους φακέλου της μετακί¬ 
νησης, το ανωτέρω Τμήμα της Βουλής προβαίνει σε έλεγ¬ 
χο των δικαιολογητικών, εκκαθαρίζει τη σχετική δαπάνη 
και, στη συνέχεια, εισπράττει ή καταβάλλει από ή στον 
μετακινούμενο τυχόν προκύπτουσες διαφορές, κατά τα 
οριζόμενα στις περιπτώσεις της επόμενης παραγράφου. 
Στη συνέχεια το Τμήμα Πληρωμών και Πάγιας Προκατα¬ 
βολής υποβάλλει τα σχετικά έγγραφα στην Υπηρεσία 
Επιτρόπου του Ελεγκτικού Συνεδρίου, κατά τα οριζόμενα 
στην παράγραφο 5 του παρόντος άρθρου. 

2. Εντός πέντε (5) εργάσιμων ημερών, από την ημερο¬ 
μηνία ολοκλήρωσηςτης μετακίνησης, ή από την πρώτη 
ημέρα μετακίνησης που δεν πραγματοποιήθηκε εκδί- 
δεται απόφαση: α) συμπληρωματική της αρχικής, σε 
περίπτωση αλλαγής της ημερομηνίας αναχώρησης ή 
επιστροφής του μετακινούμενου λόγω έκτακτης κοινο¬ 
βουλευτικής υποχρέωσης ή ανωτέρας βίας, για την κατα¬ 
βολή (ί) τυχόν ακυρωτικών ή άλλων χρεώσεων, εφόσον 
οι χρεώσεις αποδεικνύονται από νόμιμα δικαιολογητικά, 


τα οποία αναγράφονται στη συμπληρωματική απόφαση, 
(μ) της χρηματικής διαφοράς που τυχόν προκύπτει σε 
σχέση με την αρχική απόφαση, οπότε καταβάλλεται στον 
μετακινούμενο ή επιστρέφεται από αυτόν η χρηματική 
διαφορά προς ή από το Τμήμα Πληρωμών και Πάγιας 
Προκαταβολής. 

β) ανακλητική της αρχικής απόφασης μετακίνησης, 
εάν η μετακίνηση δεν πραγματοποιηθεί, οπότε επιστρέ- 
φονται από τον υπόχρεο τυχόν καταβληθέντα σε αυ¬ 
τόν χρηματικά ποσά στο Τμήμα Πληρωμών και Πάγιας 
Προκαταβολής, αφαιρουμένων τυχόν ακυρωτικών χρε¬ 
ώσεων, εφόσον οι χρεώσεις αυτές αποδεικνύονται από 
νόμιμα δικαιολογητικά τα οποία και θα αναγράφονται 
στην ανωτέρω ανακλητική απόφαση. 

Η απόφαση των περιπτώσεων (α) και (β) της παρούσας 
εκδίδεται με ευθύνη της Γενικής Διεύθυνσης Διεθνών και 
Δημοσίων Σχέσεων της Βουλής. 

3. Οι μετακινούμενοι υποχρεούνται να ενημερώνουν 
άμεσα την ως άνω Υπηρεσία για κάθε μεταβολή του 
προγράμματος της μετακίνησης, ανεξαρτήτως εάν η 
μεταβολή αυτή προκαλεί ή όχι αυξομείωση της σχετι¬ 
κής δαπάνης. 

4. Μετά την άπρακτη παρέλευση των προθεσμιών των 
παραγράφων 1 και 2 του παρόντος, η ανωτέρω Υπηρεσία 
παραδίδει τον φάκελο της μετακίνησης στο Τμήμα Πλη¬ 
ρωμών και Πάγιας Προκαταβολής. Εάν, μετά τον έλεγχο, 
διαπιστωθούν ελλείψεις δικαιολογητικών στον ανωτέρω 
φάκελο, από υπαιτιότητα του μετακινούμενου, η Διεύ¬ 
θυνση Οικονομικών Υπηρεσιών της Βουλής δύναται να 
προβεί σε καταλογισμό σε βάρος του υπόχρεου μετακι¬ 
νούμενου, σύμφωνα με το άρθρο 146 του Κανονισμού 
της Βουλής (Μέρος Β'), όπως ισχύει. 

5.0 πλήρης φάκελος για τις μετακινήσεις υποβάλλεται, 
προς αποκατάσταση της Πάγιας Προκαταβολής, στην 
Υπηρεσία Επιτρόπου του Ελεγκτικού Συνεδρίου, που 
εκτελεί χρέη Ελεγκτού Δημοσίου, κατά τα προβλεπό- 
μενα στο άρθρο 5 παρ 2 του Κανονισμού της Βουλής 
(Μέρος Β'), όπως ισχύει. 

Άρθρο 6 

Έναρξη ισχύος 

Η ισχύς της παρούσας αρχίζει από τη δημοσίευ¬ 
ση της στην Εφημερίδα της Κυβερνήσεως, καταρ- 
γούμενων από της ημερομηνίας αυτής των υπ' αρ. 
2856/2338/06.06.2001,10870/7279/08.11.2013 (ΦΕΚ Β' 
3002/26.11.2013) και 4013/2950/17-3-2016 (ΦΕΚ Β' 
739/18-3-2016) αποφάσεων Προέδρου της Βουλής και 
κάθε άλλης σχετικής διάταξης που έρχεται σε αντίθεση 
με τις διατάξεις της παρούσας απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Μαρτίου 2017 

Ο Πρόεδρος της Βουλής 

ΝΙΚΟΛΑΟΣ ΒΟΥΤΣΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β' 816/14.03.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























